[pic] | COMISIA COMUNITĂŢILOR EUROPENE |

Bruxelles, 1.4.2009

COM(2009)148 final

COMUNICAREA COMISIEI CĂTRE PARLAMENTUL EUROPEAN ŞI CONSILIU

Adaptare tehnică a cadrului financiar pentru 2010 în concordanţă cu evoluţiile VNB (Punctul 16 din Acordul interinstituţional din 17 mai 2006 privind disciplina bugetară şi buna gestiune financiară)

COMUNICAREA COMISIEI CĂTRE PARLAMENTUL EUROPEAN ŞI CONSILIU

Adaptare tehnică a cadrului financiar pentru 2010 în concordanţă cu evoluţiile VNB (Punctul 16 din Acordul interinstituţional din 17 mai 2006 privind disciplina bugetară şi buna gestiune financiară)

1. INTRODUCERE

Acordul interinstituţional (AI) din 17 mai 2006 privind disciplina bugetară şi buna gestiune financiară) (JO C 139/1 din 14.6.2006) conţine tabelul cadrului financiar al UE-27 pentru perioada 2007-2013, la preţurile din 2004 (tabelul 1).

Punctul 16 din Acordul interinstituţional prevede că, în fiecare an, într-o etapă anterioară procedurii bugetare pentru anul n+1, Comisia efectuează o adaptare tehnică a cadrului financiar în concordanţă cu evoluţiile venitului naţional brut al UE (VNB) şi cu preţurile. Evoluţiile VNB au fost actualizate pe baza celor mai recente previziuni economice disponibile.

În ceea ce priveşte preţurile, AI (punctul 16) prevede acum un deflator fix de 2% pentru toate cheltuielile, care a fost deja aplicat pentru adaptarea tehnică din 2007 (a se vedea COM(2006) 327 din 22.6.2006). Prin urmare, prin prezenta adaptare nu se operează nicio modificare a preţurilor, având în vedere că, de anul trecut, există deja plafoane de cheltuieli în preţuri curente pentru întreaga perioadă 2007-2013.

Obiectivul prezentei comunicări este de a prezinte autorităţii bugetare rezultatul adaptării tehnice (UE-27) pentru 2010.

2. CONDIţIILE PENTRU ADAPTAREA EFECTUATă ÎN TABELUL CADRULUI FINANCIAR (TABELELE 1 – 2)

Tabelul 1 prezintă cadrul financiar pentru UE-27, astfel cum a fost adoptat în AI (JO L 6/7 din 10.1.2008) la preţurile din 2004.

Tabelul 2 prezintă cadrul financiar pentru UE-27 adaptat pentru 2010 (şi anume, în preţuri curente), fără modificări în comparaţie cu adaptarea din 2007, a se vedea COM(2006) 327 din 22.6.2006, cu excepţia faptului că acest cadru financiar, exprimat în procente din VNB, este actualizat pe baza celor mai recente previziuni economice disponibile).

2.1. Cifrele totale corespunzătoare VNB

Conform celei mai recente previziuni disponibile, VNB pentru 2010 se stabileşte la valoarea de 12 153 601 milioane euro, în preţuri curente, pentru UE-27 (şi la 11 891 507 milioane euro pentru 2009, 12 336 548 milioane euro pentru 2008 şi 12 160 707 milioane euro pentru 2007).

Pentru anii următori (2011-2013), VNB al UE-27 a fost calculat pe baza previziunilor interne ale Comisiei privind rata medie anuală de creştere în termeni reali. Aceste previziuni sunt orientative şi vor fi actualizate în fiecare an pe baza celor mai recente previziuni economice disponibile.

2.2. Principalele rezultate ale adaptării tehnice a cadrului financiar pentru 2010 (UE-27)

Plafonul general al creditelor de angajament pentru 2010 (139 489 milioane euro) este de 1,15 % din VNB.

Acestuia îi corespunde un plafon general al creditelor de plată (133 505 milioane euro) de 1,10 % din VNB. Pe baza celor mai recente previziuni economice, rămâne astfel o marjă de 17 200 milioane euro (0,14 % din VNB al UE-27), sub plafonul de 1,24% al resurselor proprii.

3. ALTE ELEMENTE LEGATE DE ADAPTAREA TEHNICă

3.1. Rubrica 5 (Administraţie)

În cazul rubricii 5, o notă de subsol la cadrul financiar prevede ca cifrele pentru pensii, incluse în plafonul acestei rubrici, să fie calculate net din contribuţiile personalului la sistemul de pensii, în limita a 500 milioane euro (preţurile din 2004) pentru perioada 2007-2013. Această dispoziţie trebuie interpretată ca impunând o limită dublă asupra sumelor deduse din cheltuielile pentru pensii în momentul aplicării plafonului rubricii respective:

- această sumă nu poate depăşi contribuţiile intrate efectiv ca venituri bugetare într-un an;

- valoarea totală a deducerilor pentru perioada 2007-2013 nu poate depăşi 500 milioane euro la preţurile din 2004, ceea ce reprezintă o medie de 71,4 milioane euro (80,0 milioane euro la preţurile din 2010).

Având în vedere caracterul recurent al cheltuielilor administrative, se impune ca limita inferioară să fie adoptată anual, pentru a evita folosirea unei marje la începutul perioadei care, ulterior, nu va mai fi pe deplin disponibilă. Pentru 2010, suma care urmează să fie dedusă este de 80,0 milioane euro în preţuri curente.

3.2. Posturi de cheltuieli neincluse în cadrul financiar 2007-2013

O serie de instrumente sunt disponibile în afara plafoanelor de cheltuieli stabilite în cadrul financiar 2007-2013. Obiectivul acestor instrumente este de a permite reacţii rapide la evenimente excepţionale sau neprevăzute, oferind totodată un anumit grad de flexibilitate dincolo de plafoanele de cheltuieli stabilite, între anumite limite:

- rezerva pentru ajutoare de urgenţă , care poate fi mobilizată în limita unei sume de cel mult 221 milioane euro pe an, la preţurile din 2004, sau 248,9 milioane în 2010, în preţuri curente (1 744 milioane euro pentru întreaga perioadă, în preţuri curente);

- Fondul de solidaritate al Uniunii Europene , în limita unei sume anuale globale de 1 miliard euro, în preţuri curente;

- instrumentul de flexibilitate , în limita unei sume anuale globale de 200 milioane euro, în preţuri curente, la care se adaugă tranşa reprezentând sumele anuale neutilizate pentru 2005-2009, care pot fi reportate pentru anul 2010.

În plus, Fondul european pentru adaptare la globalizare (EGF) poate fi mobilizat în limita a 500 milioane euro pe an, în preţuri curente, utilizând orice marjă existentă în cadrul plafonului global pentru creditele de angajament din anul trecut şi/sau creditele anulate pentru ultimii doi ani (cu excepţia celor din cadrul rubricii 1b). Pentru anul 2010, sunt îndeplinite condiţiile pentru includerea prevederii referitoare la cele 500 milioane euro în buget.

4. OPERAţIUNI NEINCLUSE ÎN BUGET şI RESURSE PROPRII

Al patrulea paragraf de la punctul 11 din Acordul interinstituţional prevede că informaţiile privind operaţiunile neincluse în bugetul general şi evoluţiile previzibile ale diverselor categorii de resurse proprii trebuie înscrise în tabele, cu titlu indicativ, şi actualizate în fiecare an cu ocazia adaptării tehnice a cadrului financiar.

Aceste informaţii, actualizate în concordanţă cu cele mai recente estimări disponibile, sunt prezentate în tabelele 3.1 şi 3.2 şi se referă la Fondul European de Dezvoltare (FED) şi la structura resurselor proprii.

ANEXE

TABELUL 1: CADRUL FINANCIAR 2007-2013

[pic]

TABELUL 2: CADRUL FINANCIAR (UE-27) ADAPTAT PENTRU 2010

[pic]

TABELUL 3: PROGRAM ORIENTATIV PENTRU CHELTUIELILE NEINCLUSE ÎN BUGETUL GENERAL ŞI EVOLUŢIILE PREVĂZUTE PENTRU DIVERSELE RESURSE PROPRII

[pic]